На другім этапе, які часткова пралягаў уздоўж акіяна, гоншчыкі праехалі спецучастак даўжынёй 342 км. Траса ўключала пясчаныя і жвіровыя адрэзкі. На ўчастку з дзюнамі і здарылася непрыемнасць з МАЗам Вязовіча. Перад фінішам ён вырашыў абагнаць камазаўца Айрата Мардзеева і, вырваўшыся наперад, трапіў у пясчаную пастку. Грузавік на высокай хуткасці падскочыў і лёг на бок, гоншчыкі не пацярпелі. Як прызнаўся потым пілот, барацьба ўзяла верх над цвярозым розумам.